Öðruvísi lestrarbækur frá Marvel á íslensku Nú býður Skólavefurinn ykkur upp á nýjar bækur úr smiðju þeirra hjá útgáfufyrirtækinu MARVEL á íslensku . Eru þessar bækur gríðarlega vinsælar hjá ungu fólki í dag og ættu að ýta undir lestur hjá mörgum sem hingað til hafa kannski ekki sýnt lestri mikinn áhuga . Er þetta nýr og spennandi kostur sem við hvetjum alla til að skoða . Við bjóðum nú þessar tvær fyrstu bækur , annars vegar X-MEN og hins vegar HULK , til skóla á sérstöku afsláttarverði , þ.e. með 25% afslætti . Hefur verið vandað til allrar vinnu varðandi bækurnar , ekki síst hvað þær eru sérstaklega vel þýddar . Það er mikilvægt að nemendur geti nálgast efni af þessu tagi á vandaðri íslensku og hvetjum við því bókasöfn skóla til að bjóða nemendum upp á þennan áhugaverða valkost . Ef einhver skóli vill fá bekkjarsett er hægt að semja um enn betra verð . Þá bjóðum við upp á stutt , vönduð og skemmtileg verkefnahefti með bókunum sem gera lesturinn enn markvissari . Já , hér er á ferðinni nýjung sem á örugglega eftir að skila sér .